Document ID: 32006R0415

KOMISSION ASETUS (EY) N:o 415/2006,
annettu 10 päivänä maaliskuuta 2006,
pysyvän tarjouskilpailun avaamisesta Saksan interventioelimen hallussa olevan rukiin myymiseksi uudelleen Espanjan markkinoilla annetun asetuksen (EY) N:o 1572/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksen (EY) N:o 1572/2005 (2) mukaisesti Saksan interventioelin on avannut pysyvän tarjouskilpailun hallussaan olevien 500 000 ruistonnin myymiseksi uudelleen Espanjan markkinoilla.
(2)
Tarjouskilpailun avaamisen jälkeen toteutettujen osittaisten tarjouskilpailujen seurauksena lähes kaikki taloudellisten toimijoiden käyttöön asetetut määrät on käytetty loppuun. Ottaen huomioon viimeksi kuluneiden viikkojen aikana havaittu kysynnän suuri määrä ja markkinatilanne olisi saatettava käyttöön uusia määriä ja sallittava Saksan interventioelimen lisätä 500 000 tonnilla Espanjan markkinoilla tapahtuvaa uudelleenmyyntiä varten tarjouskilpailutettavaa määrää.
(3)
Sen vuoksi asetus (EY) N:o 1572/2005 olisi muutettava vastaavasti.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1572/2005 1 artiklan 1 kohta seuraavasti:
”1. Saksan interventioelin myy hallussaan olevat 1 000 000 ruistonnia yhteisön sisämarkkinoilla pysyvällä tarjouskilpailulla.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä maaliskuuta 2006.

Labels: 3
18
17